IEPIRKUMA LĪGUMS

**Pārvadātāja līguma reģistrācijas Nr.\_\_\_\_\_\_**

**/**par autobusu ar šoferi noma Valsts izglītības satura centra un Latvijas Nacionālā kultūras centra organizēto Valsts un starpnovadu nozīmes pasākumu, konkursu apmeklējumiem**/**

 *(Identifikācijas Nr. JPP 2016/08)*

# Jēkabpilī, 2016.gada 24.februārī

Jēkabpils pilsētas pašvaldības, PVN Reģ. Nr. 90000024205, struktūrvienība **Jēkabpils bērnu un jauniešu centrs,** turpmāk – PASŪTĪTĀJS, adrese: Brīvības iela 258, Jēkabpils, LV-5201, tā direktora **Oskara ELKŠŅA** personā, kurš darbojas uz Jēkabpils Bērnu un jauniešu centra Nolikuma pamata, turpmāk – **PASŪTĪTĀJS,** no vienas puses, un

**Sabiedrība ar ierobežotu atbildību** **"Viesītes transports",** Reģ.Nr.55403015481, tās valdes priekšsēdētāja Aiņa Kāršenieka personā, kurš rīkojas uz statūtu pamata, turpmāk – **PĀRVADĀTĀJS,** no otras puses, abas kopā sauktas – **Puses** un katra atsevišķi – **Puse,** pamatojoties uz publiskā iepirkuma *„****Autobusu ar šoferi noma Valsts izglītības satura centra un Latvijas Nacionālā kultūras centra organizēto Valsts un starpnovadu nozīmes pasākumu, konkursu apmeklējumiem*** *(Identifikācijas Nr. JPP 2016/08)* rezultātiem un **PĀRVADĀTĀJA** iesniegto piedāvājumu, noslēdz šo līgumu, turpmāk – **Līgums,** par sekojošo:

1. **LĪGUMA PRIEKŠMETS**
	1. PASŪTĪTĀJS uzdod un apmaksā, bet PĀRVADĀTĀJS apņemas sniegt PASŪTĪTĀJAM autopārvadājumu pakalpojumus un nodrošināt autobusus ar šoferi Jēkabpils bērnu un jauniešu centram, *Valsts izglītības satura centra un Latvijas Nacionālā kultūras centra organizēto Valsts un starpnovadu nozīmes pasākumu, konkursu apmeklējumiem* (turpmāk – Pasākumi), (turpmāk – Pakalpojums), saskaņā ar Tehnisko specifikāciju (1.pielikums), Tehnisko piedāvājumu (2.pielikums) un Finanšu piedāvājumu (3.pielikums), kas ir neatņemamas šī Līguma sastāvdaļas.
	2. PĀRVADĀTĀJS apņemas noteiktā laikā Pasākumu dalībniekus nogādāt Pasākumu norises vietās atbilstoši publiskā iepirkuma „*Autobusu ar šoferi noma Valsts izglītības satura centra un Latvijas Nacionālā kultūras centra organizēto Valsts un starpnovadu nozīmes pasākumu, konkursu apmeklējumiem*” *(Id.Nr. JPP 2016/08)* noteikumiem, Pasākumu grafikam, un PASŪTĪTĀJA pilnvarotās personas norādījumiem.
2. **LĪGUMA SUMMA UN NORĒĶINU KĀRTĪBA**
	1. Paredzamā maksimāli plānotā Līguma summa ir **EUR 10 040,00 (desmit tūkstoši četrdesmit *euro* 00 centi),** t.sk., PVN 21% EUR 1742,48 (viens tūkstotis septiņi simti četrdesmit divi *euro* 48 centi). Līgumcena bez PVN 21% sastāda EUR 8297,52 (astoņi tūkstoši divi simti deviņdesmit septiņi *euro* 52 centi).
	2. Par Līguma 1.1.punktā minēto Pakalpojumu sniegšanu tiek noteikti šādi izcenojumi EUR:
		1. par 1 km braukšanas laikā:
			1. 9 sēdvietām – 0,64 *euro*;
			2. 19 sēdvietām – 0,8 *euro*;
			3. 34 sēdvietām – 1 *euro*;
			4. 49 sēdvietām – 1,05 *euro*;
		2. par 1 h dīkstāves laikā:
			1. 9 sēdvietām – 6,44 *euro*;
			2. 19 sēdvietām – 6,44 *euro*;
			3. 34 sēdvietām - 6,44 *euro*;
			4. 49 sēdvietām - 6,44 *euro*;
		3. Par nokļūšanu no garāžas līdz Pakalpojuma sniegšanas vietai un pēc Pakalpojuma sniegšanas nokļūšanu līdz garāžai:
			1. 9 sēdvietām – 22,4 *euro*;
			2. 19 sēdvietām – 28 *euro*;
			3. 34 sēdvietām – 35 *euro*;
			4. 49 sēdvietām – 36,75 *euro*;
		4. Pievienotās vērtības nodoklis (PVN 21%) tiek aprēķināts atsevišķi.
	3. Līguma 2.2. punktā noteiktajos Pakalpojuma izcenojumos ir iekļautas visas izmaksas, kas saistītas ar Pakalpojuma izpildi (t.sk. degviela, darba alga šoferim, transportlīdzekļu uzturēšana un visi citi ar Līguma izpildi saistītie izdevumi), izņemot pievienotās vērtības nodokli.
	4. Ja PĀRVADĀTĀJS Pakalpojuma sniegšanai piedāvā autobusu ar lielāku sēdvietu skaitu, kā prasīts Tehniskajā specifikācijā, tad norēķinus par Pakalpojumu PĀRVADĀTĀJS aprēķina pēc izcenojumiem, kāds būtu jāpielieto, ja pakalpojums tiktu sniegts ar autobusu, kurš aprīkots ar prasīto sēdvietu skaitu.
	5. Pēc Līguma 1.1.punktā minēto Pakalpojumu sniegšanas PĀRVADĀTĀJS piestāda PASŪTĪTĀJAM rēķinu, saskaņā ar Līguma 2.2.punktā noteiktajiem Pakalpojumu izcenojumiem, kas nedrīkst pārsniegt Līguma 2.1.punktā minēto summu un iesniedz pieņemšanas – nodošanas aktu 2 (divos) eksemplāros, transporta pavadzīmes kopiju, ko parakstījis PASŪTĪTĀJA pārstāvis un maršruta lapas kopiju (4.pielikums), ko parakstījis PASŪTĪTĀJA pārstāvis.
	6. Samaksa par Pakalpojumu tiek veikta ņemot vērā faktiskos izdevumus (t.i. nomas laiks, faktiskais nobraukums u.tml).
	7. Puses vienojas, ka PASŪTĪTĀJS norēķinus ar PĀRVADĀTĀJU veic sekojošā kārtībā:
		1. Samaksu PASŪTĪTĀJS par faktiski sniegtajiem Pakalpojumiem veic 30 (trīsdesmit) dienu laikā no Pušu pieņemšanas – nodošanas akta parakstīšanas, attiecīga rēķina, transporta pavadzīmes kopijas, ko parakstījis PASŪTĪTĀJA pārstāvis un maršruta lapas kopijas, ko parakstījis PASŪTĪTĀJA pārstāvis saņemšanas dienas no PĀRVADĀTĀJA, pārskaitot rēķinā norādīto summu uz PĀRVADĀTĀJA norādīto norēķinu kontu.
	8. PĀRVADATĀJS piestādot rēķinu PASŪTĪTĀJAM detalizēti norāda faktiskos izdevumus (norādot nobrauktos km, dīkstāves stundas, maksu par nokļūšanu no garāžas līdz Pakalpojuma sniegšanas vietai un pēc Pakalpojuma sniegšanas nokļūšanu līdz garāžai atsevišķi autobusiem ar 9, 19, 34, 49 sēdvietām).
3. **LĪGUMA TERMIŅŠ**
	1. Līguma izpilde un, līdz ar to, Pakalpojumu saņemšana ir saistīta ar Jēkabpils Bērnu un jauniešu centra dažādu pasākumu, konkursu un skašu apmeklējumiem, kas ir 11 (vienpadsmit) mēnešus no Līguma noslēgšanas, t.i., **līdz** **2016.gada 30.decembrim** vailīdz Līguma 2.1.punktā noteiktās Līgumcenas pilnīgai apguvei, atkarībā no tā, kurš no nosacījumiem iestājas pirmais.
	2. Līguma termiņa neievērošana laika apstākļu, materiālu bojājumu, darbaspēka trūkuma u.c. apstākļu dēļ netiek pieļauta.
4. **PASŪTĪTĀJA TIESĪBAS UN PIENĀKUMI**
	1. Pirms Pakalpojumu uzsākšanas nodrošināt PĀRVADĀTĀJU ar Pakalpojuma veikšanai nepieciešamo informāciju, kas ir atkarīga no PASŪTĪTĀJA – savlaicīgi norādīt iekāpšanas, izkāpšanas vietas un braukšanas maršrutu.
	2. PASŪTĪTĀJS apņemas apmaksāt transporta Pakalpojumu izdevumus šajā Līgumā noteiktajā apmērā un kārtībā.
	3. PASŪTĪTĀJS apņemas ievērot iekšējās kārtības noteikumus un pildīt transporta vadītāja norādījumus transporta līdzekļa kustības laikā un piespiedu apstāšanās gadījumos, ja tas saistīts ar ceļu satiksmes un pasažieru drošību.
	4. PASŪTĪTĀJS ir tiesīgs brauciena laikā mainīt maršrutu, saskaņojot to ar PĀRVADĀTĀJU.
	5. PASŪTĪTĀJS apņemas nodrošināt, lai Pakalpojumu izpildes laikā PĀRVADĀTĀJAM būtu pieejams PASŪTĪTĀJA pārstāvis, kurš ir tiesīgs risināt Pakalpojumu gaitā radušos jautājumus.
5. **PĀRVADĀTĀJA TIESĪBAS UN PIENĀKUMI**
	1. PĀRVADĀTĀJS apņemas veikt Pakalpojumu saskaņā ar pastāvošajām normām, Līguma slēgšanas brīdī esošajiem normatīvajiem aktiem, kā arī ievērojot PASŪTĪTĀJA prasības.
	2. PĀRVADĀTĀJS apņemas savlaicīgi piegādāt transportu pasažieru iekāpšanai vietā un izbraukt paredzētājā laikā.
	3. PĀRVADĀTĀJS garantē, ka pasūtītais transports ir labā tehniskā stāvoklī, visu salona iekārtu un aparatūras darbība atbilst kvalitātes prasībām, to vada kvalificēts vadītājs un tam ir noformēti visi normatīvajos aktos noteiktie nepieciešamie dokumenti. Autobusu vidējais vecums nepārsniedz 18 gadus visā līguma darbības laikā.
	4. PĀRVADĀTĀJS garantē autobusa vadītāja kvalifikāciju atbilstošu pasažieru pārvadāšanas Latvijas Republikas normatīvajiem aktiem, brauciena maršruta pārzināšanu.
	5. PĀRVADĀTĀJS atbild par to, ka transporta vadītājs ievēro Ceļu satiksmes noteikumus un pārkāpumu gadījumā apņemas apmaksāt sodu.
	6. PĀRVADĀTĀJS apņemas Pakalpojuma izpildes laikā nodrošināt normālu un drošu transporta darbu. Transporta bojājuma gadījumā, kas nav radušies PASŪTĪTĀJA vainas dēļ, PĀRVADĀTĀJS apņemas segt visus ar šo negadījumu saistītos zaudējumu, kā arī nepieciešamības gadījumā nodrošina līdzvērtīgu transporta līdzekli.
	7. Visu brauciena laiku PĀRVADĀTĀJS nodrošina transportu ar degvielu. PĀRVADĀTĀJS patstāvīgi apmaksā izdevumus par autobusa apdrošināšanu, ceļu nodokļiem.
	8. PĀRVADĀTĀJAM nav tiesību vienpusēji mainīt ar PASŪTĪTĀJU saskaņoto pārvietošanās maršrutu, kā arī atteikt braucienu pa ceļu kādā no saskaņotajiem maršruta posmiem, izņemot gadījumu, kad aizliegums izriet no Ceļu satiksmes noteikumiem.
	9. PĀRVADĀTĀJAM ir tiesības noteikt iekšējās kārtības noteikumu un iepazīstināt ar tiem pasažierus, kā arī aizrādīt pasažieriem vai PASŪTĪTĀJA pārstāvim par to neievērošanu.
	10. PĀRVADĀTĀJS nodrošina un apmaksā autobusa remontu un tehniskās apkopes izdevumus, kā arī sedz visus zaudējumus, kas radušies viņa vainas vai nokavējuma dēļ.
	11. PĀRVADĀTĀJS ir atbildīgs par pasažieru drošību, dzīvību un veselību, un to mantu drošību brauciena laikā saskaņā ar normatīvajiem aktiem.
	12. PĀRVADĀTĀJS apņemas atbildēt PASŪTĪTĀJAM par savu darbu, izpildes termiņiem un kvalitāti.
	13. Ja Pakalpojuma izpildē PĀRVADĀTĀJAM ir radušies fiziski šķēršļi vai citi apstākļi, kurus viņš nevarēja iepriekš paredzēt, tad viņam nekavējoties par tiem jāziņo PASŪTĪTĀJAM un Puses vienojas par Pakalpojumu tālāku izpildi, papildus samaksu, izpildes termiņa pagarinājumu u.c. apstākļiem.
6. **PUŠU ATBILDĪBA**
	1. Līguma saistību neizpildes vai nepienācīgas izpildes gadījumā vainīgā Puse atlīdzina otrai Pusei radītos tiešos zaudējumus, bet zaudējumi, kas radušies no trešo personu pretenzijām, netiek atlīdzināti. Netiešie zaudējumi – neiegūtie ienākumi, kurus cietušais būtu saņēmis, otrai Pusei izpildot saistības, netiek atlīdzināti.
	2. Pakalpojuma sniegšanas aizkavēšanās gadījumā tiek piemērots līgumsods no attiecīgā Pakalpojuma reālajām izmaksām:
		1. savlaicīgas neierašanās gadījumā Pakalpojuma sniegšanas vietā no 30 (trīsdesmit) minūtēm līdz 1 (vienai) stundai PĀRVADĀTĀJS maksā PASŪTĪTĀJAM līgumsodu 25% (divdesmit piecus procentus) apmērā no attiecīgā Pakalpojuma reālajām izmaksām, bet ne vairāk par 10 procentiem no galvenās saistības apmēra, 10 (desmit) darba dienu laikā no PASŪTĪTĀJA attiecīga rēķina saņemšanas dienas vai PASŪTĪTĀJS ir tiesīgs ieturēt līgumsodu no Pakalpojuma izmaksājamās summas;
		2. savlaicīgas neierašanās gadījumā Pakalpojuma sniegšanas vietā vairāk par 1 (vienu) stundu PĀRVADĀTĀJS maksā PASŪTĪTĀJAM līgumsodu 50% (piecdesmit procentus) apmērā no attiecīgā Pakalpojuma reālajām izmaksām, bet ne vairāk par 10 procentiem no galvenās saistības apmēra, 10 (desmit) darba dienu laikā no PASŪTĪTĀJA attiecīga rēķina saņemšanas dienas vai PASŪTĪTĀJS ir tiesīgs ieturēt līgumsodu no Pakalpojuma izmaksājamās summas.
	3. Līgums var tikt lauzts pēc Pušu vienošanās vai arī gadījumā, ja otra Puse nepienācīgi pilda vai neievēro šajā Līgumā noteiktos pienākumus. Līguma laušanas gadījumā pēc abpusēji parakstīta izpildīto Pakalpojumu akta parakstīšanas, Puses veic savstarpēju norēķinu par faktiski izpildītajiem Pakalpojumiem un samaksātajām summām uz Līguma laušanas brīdi.
7. **NEPĀRVARAMA VARA (Force Majeure)**
	1. Neviena no Pusēm nenes atbildību par Līguma saistību neizpildi vai izpildes aizturēšanu, ja minētā izpilde vai izpildes aizturēšana saistīta ar nepārvaramas varas apstākļiem. Ar nepārvaramu varu šī Līguma skaidrojumā saprotami dabas katastrofas, karš, ilgstošas lietus gāzes un citi apstākļi, kas Pusēm nav kontrolējami, bet kuri tieši ietekmē Pakalpojumu izpildi.
	2. Līgumslēdzēja Pusei, kura nokļuvusi nepārvaramas varas apstākļos, nekavējoties pēc šādu apstākļu iestāšanās ir rakstiski jāinformē par to otra Puse.
8. **STRĪDU IZŠĶIRŠANAS KĀRTĪBA**
	1. Visus strīdus un domstarpības, kuras varētu rasties sakarā ar šo Līgumu, Puses centīsies atrisināt sarunu ceļā, bet nepanākot vienošanos jebkurš strīds, domstarpība vai prasība, kas izriet no šī Līguma, kas skar to vai tā pārkāpšanu, izbeigšanu vai spēkā neesamību tiks izšķirts tiesā saskaņā ar Latvijas Republikā spēkā esošajiem normatīvajiem aktiem.
9. **LĪGUMA GROZĪJUMI UN PAPILDINĀJUMI**
	1. Nekādi mutiski papildinājumi netiek uzskatīti par šī Līguma nosacījumiem.
	2. Jebkuras izmaiņas vai papildinājumi šā Līguma noteikumos stājas spēkā tikai ar brīdi, kad to parakstījušas abas Puses.
	3. Grozījumus iepirkuma līgumā izdara, ievērojot Publisko iepirkumu likuma 67.1 panta noteikumus.
10. **CITI NOSACĪJUMI**
	1. Šis Līgums ietver visas PASŪTĪTĀJA un PĀRVADĀTĀJA vienošanās par Līguma priekšmetu un aizstāj visas iepriekšējās rakstiskās un mutiskās vienošanās un pārrunas, izņemot publiskā iepirkuma Nolikumu un piedāvājumu.
	2. Puses pilnvaro atbildīgo personu kā savus pārstāvjus līgumā paredzēto Pakalpojumu veikšanai:

|  |  |
| --- | --- |
| **Pasūtītāja atbildīgā persona par līguma izpildi:** | **Izpildītāju pārstāv tā pilnvarotā persona:** |
| Jēkabpils bērnu un jauniešu centraizglītības metodiķeVita Talla | SIA “Viesītes transports”Valdes priekšsēdētājsAinis Kāršenieks |
| Tālrunis: 29606391 | Tālrunis: - 29145388 |
| e-pasts: vita.talla@inbox.lv  | e-pasts: - viesitestransports@inbox.lv  |

* 1. Ja kāds no šī Līguma nosacījumiem zaudē spēku, tas neietekmē pārējo Līguma nosacījumu spēkā esamību.
	2. Līgums ir saistošs līgumslēdzēju Pušu tiesību un saistību pārņēmējiem.
	3. Šis Līgums sastādīts uz 5 (piecām) lapām un pielikumiem uz 7 (septiņām) lapām, 2 (divos) identiskos eksemplāros latviešu valodā ar vienādu juridisko spēku, no tiem viens glabājas pie PASŪTĪTĀJA, otrs - PĀRVADĀTĀJA.
	4. Pušu paraksti apliecina, ka tās ir pilnīgi iepazinušās ar Līgumu un piekrīt tā noteikumiem.
1. **LĪGUMSLĒDZĒJU PUŠU PARAKSTI**

|  |  |  |
| --- | --- | --- |
| PASŪTĪTĀJS:Jēkabpils pilsētas pašvaldībasPVN Reģ. Nr. 90000024205struktūrvienība **Jēkabpils Bērnu un jauniešu centrs**Brīvības iela 258, Jēkabpils, LV- 5201Reģ. Kods 90010439156 Banka: AS „SEB banka”Kods: UNLALV2XKonta Nr.: LV87UNLA0009013130793Direktors \_\_\_\_\_\_\_\_\_\_\_\_\_\_\_\_\_\_\_\_\_\_\_\_ / O.Elksnis /  |  | PĀRVADĀTĀJS:**SIA “Viesītes transports”**Reģ.Nr.55403015481Smilšu iela 39, Viesītes novadsLV-5237Banka: AS „SEB banka”Kods: UNLALV2XKonts Nr.: LV37UNLA0050006443895Valdes priekšsēdētājs\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/A.Kāršenieks/  |